Volontulu por Esperanto en E@I
#000000
Edukado@Interreto (E@I) estas internacia neregistara organizo, kiu subtenas internacian kunlaboron kaj komunikadon en la tuta mondo. Ĝiaj projektoj estas direktitaj al interkultura lernado, lingvoj kaj uzado de komputiloj, realigado de retejoj, eldonado de libroj, produktado de lerniloj kaj organizado de eventoj.
#000001
Unu el la plej konataj projektoj de E@I estis en pasinteco lernu!, portalo por lernado de Esperanto. Evoluigo de simila reta ilo por lerni la slovakan (slovake.eu) estis financata de EU ekde 2009 kaj poste plu evoluigita danke al financa subteno de la programo Erasmus+. Sekvis retejo por lerni la germanan (deutsch.info), la rusan, la polan, retejo pri lingvoj en Eŭropo (lingvo.info) kaj aliaj. Krome, E@I okupiĝas pri diversaj aliaj projektoj – rilataj al edukado kaj/aŭ Esperanto.
#000002
E@I organizas plurajn eventojn, inter ili Polyglot Gathering – la plej granda internacia evento por poliglotoj kaj lingvemuloj; Somera Esperanto-Studado (SES) – semajna somera Esperanto-renkontiĝo kun kursoj de Esperanto por kaj komencantoj kaj progresintoj; Konferenco pri Aplikoj de Esperanto en Scienco kaj Tekniko (KAEST) – serio de seminarioj kaj konferencoj, ekzercantaj scienc-teknikan aplikon de Esperanto; lingva festivalo LingvaFest’. Ekde 2022 estas E@I organiza partnero ankaŭ por Universala Kongreso de Esperanto – la plej granda renkontiĝo de esperantistoj tutmonde. Pro la pandemio de KOVIM-19 pluraj eventoj transiris al la virtuala formo, kaj por tio E@I kreis propran multlingvan platformon por retaj eventoj: Retevent. (Pere de ĝi ekz. okazas “VK” (Virtuala Kongreso) de UEA, kiun E@I teknike prizorgas.
#000003
Plejmulto de agado de la organizo okazas dank’ al laboro de volontuloj. Ekde 2013-a jaro E@I estas akreditita organizo por povi oficiale akceptadi kaj forsendadi volontulojn kadre de Eŭropa Volontula Servo kaj sekve Eŭropaj Solidarecaj Korpusoj, kiun finance subtenas Eŭropa Unio. Indas eluzi tiun ŝancon kaj veni spertiĝi pri taskoj, ligitaj kun agado de E@I, en internacia oficejo, interkultura etoso, uzante internacian lingvon. 🙂
#000004
Dum 8-12 monatoj vi povos labori kune kun aliaj esperantistoj el diversaj landoj en la ĉefa sidejo de Edukado@Interreto en Nová Dubnica (Slovakio). Vi ankaŭ havos la okazon partopreni kaj eĉ mem kunorganizi diversajn Esperanto-aranĝojn, seminariojn, konferencojn.
#000007
Ekde junio, julio aŭ septembro 2023 por 2-12 monatoj
ekde junio ĝis aŭgusto 2023 (ĉefe por helpi en organizado de Polyglot Gathering en Pollando kaj Universala Kongreso de Esperanto en Italio) aŭ
ekde junio 2023 por 8-12 monatoj.
ekde septembro 2023 por 8-12 monatoj
Libera tempo: 2 tagoj semajne + 2 tagoj monate
#000012
ekde junio ĝis aŭgusto 2023 (ĉefe por helpi en organizado de Polyglot Gathering en Pollando kaj Universala Kongreso de Esperanto en Italio) aŭ
ekde junio 2023 por 8-12 monatoj.
ekde septembro 2023 por 8-12 monatoj
#000013
Se vi volas kandidatiĝi, bonvolu plenigi ĉi tiun dokumenton kaj sendi ĝin al info@ikso.net.
#000014
Jen kelkaj fotoj de la vivo de volontuloj en Slovakio.
#000017
Tiu ĉi projekto estas financata per subteno de Eŭropa Komisiono. Tiu ĉi publikaĵo respegulas nur vidpunkton de la aŭtoro, pro tio la Komisiono ne povas esti respondeca pri ajna uzado de informoj, kiuj aperas ĉi tie.
#000018